Hoboken-Verzeichnis

Hoboken-Verzeichnis (Hob.) med originaltittel J. Haydn, Thematisch-bibliographisches Werkverzeichnis er den vanligst brukte verkfortegnelsen over Joseph Haydns komposisjoner. Den nederlandske musikkviteren Anthony van Hoboken utarbeidet den tre binds store katalogen mellom 1957 og 1978. 

Joseph Haydn utgav de fleste av sine verk med opustall, men den store mengden verk gjorde det nødvendig med en systematisk katalogisering som kunne tjene som grunnlag for den musikkvitenskapelige forskningen. I motsetning til Köchel-Verzeichnis over Wolfgang Amadeus Mozarts verk eller Deutsch-Verzeichnis over Franz Schuberts verk, er ikke Hoboken-Verzeichnis kronologisk ordnet, men sortert etter verkgrupper. Dette har den fordelen at opusnumrene i høy grad sammenfaller med Hobokennumrene.

 Eksempel: «Hob. I:94» = Symfoni nr. 94

Selv om nyere forskning er i ferd med å gjøre Hoboken-Verzeichnis delvis utdatert, har den beholdt en stor praktisk betydning, særlig siden nesten alle innspillinger og konsertprogram bruker denne nummereringen.

 Hob. BetegningI  (1–108)Ia Ouverturer (1–16)II Divertimenti med 4 eller flere stemmer (1–47)III Strykekvartette (1–83b)IV Divertimenti med 3 stemmer (1–11)V Stryketrios (1–21)VI Diverse duos (1–6)VII  for forskjellige instrumenterVIII Marsjer (1–7)IX Danser (1–29)X Diverse verk for baryton (1–12)XI Trioer for baryton, fiolin/brastj og cello (1–126)XII Duoer med baryton (1–25)XIII Konserter for baryton (1–3)XIV Divertimenti for klaver med akkompagnement (1–13)XV Trios for klaver, fiolin/fløyte og cello (1–40)XVa KlaverduosXVI Klaversonater (1–52)XVII Klaverstykker (1–12)XVIIa Verk for firhendig klaver (1–2)XVIII Klaverkonserter (1–11)XIX Stykker for orgelur (1–32)XX Instrumentalversjonene av: Die sieben letzten Worte unseres Erlösers am KreuzeXX-2 Korversjon av Die sieben letzten Worte unseres Erlösers am KreuzeXXI Oratorier (1–3)XXII Messer (1–14)XXIII Diverse kirkemusikalske verkXXIV Kantater og arier med orkesterXXV Lieder med to, tre eller fire stemmerXXVI Lieder og kantater med klaverakkompagnementXXVII Kanons (kirkelige 1–10; verdslige 1–47)XXVIII Operaer (1–13)XXIX SyngespillXXX Musikk for skuespillXXXI Bearbeidelser av skotske (273) og walisiske (60) folkesanger

 Litteratur 
 Anthony van Hoboken: Joseph Haydn: thematisch-bibliographisches Werkverzeichnis.
 Bind 1: Instrumentalwerke. Schott, Mainz 1957.
 Bind 2: Vokalwerke. Schott, Mainz 1971.
 Bind 3: Register, Addenda und Corrigenda. Schott, Mainz 1978, ISBN 3-7957-0003-5.

 Eksterne lenker 

  Liste over Haydns verk valgfritt sorterbar etter Hob., opustall, koposisjonsår, tittel eller musikksjanger
  Verkfortegnelse

!Hobokenverzeichnis
Hobokenverzeichnis